Δόμνα Παπάζογλου

Η Δόμνα Παπάζογλου (1902-1982) ήταν ελληνίδα κομμουνίστρια και στέλεχος του ΚΚΕ.

Βιογραφία
Γεννήθηκε το 1902 στην Κωνσταντινούπολη από εύπορη οικογένεια.Μαρία Καραγιώργη (2007) σελ. 219 Ήρθε με την οικογένειά της στην Ελλάδα το 1920 και σπούδασε στη Νομική Σχολή του Πανεπιστημίου Αθηνών, όπου γνώρισε και τον πρώτο σύζυγό της Γιώργο Κολοζώφ, στέλεχος της ΟΚΝΕ.Μαρία Καραγιώργη (2007) σελ. 217 Εντάχθηκε στην ΟΚΝΕ το 1924 και αργότερα έγινε μέλος του ΚΚΕ.Τσιντζιλώνης (1989) σελ. 79 

Εργάστηκε στην Εθνική Τράπεζα της Ελλάδας, θέση που εγκατέλειψε για να αφοσιωθεί στο κομμουνιστικό κίνημα. Ανέλαβε θέση γραμματέα στον μηχανισμό της Κ.Ε του ΚΚΕ.
Το 1931 ο άνδρας της Γιώργος Κολοζώφ δραπέτευσε στη Σοβιετική Ένωση. Το 1932 παντρεύτηκε το στέλεχος του ΚΚΕ Γιάννη Ιωαννίδη, αφού είχε χωρίσει με τον Κολοζώφ.

Κατά τη διάρκεια της δικτατορίας Μεταξά πέρασε στην παρανομία και συνελήφθη στις αρχές του 1938 στη Θεσσαλονίκη, μαζί με τον Πέτρο Ρούσο και τη Χρύσα Χατζηβασιλείου.Βασίλης Νεφελούδης (2007) σελ. 167
Εκτοπίστηκε μαζί με τους συντρόφους της στην Κίμωλο.

Η γερμανική κατοχή την βρήκε εξόριστη στην ΚίμωλοΠέτρος Ρούσος, "Η Μεγάλη Πενταετία" (β΄έκδοση, Αθήνα, 1978) βιβλίο Α': "Το ξεκίνημα 1940-1941", σελ. 37: "Ο πόλεμος ξεσπά στην Ελλάδα": "...Στην Κίμωλο βρίσκονταν τότε εκτοπισμένα δεκάδες στελέχη του κομμουνιστικού κόμματος, όπως η Χρύσα Χατζηβασιλείου (γραμματέας της κομματικής ομάδας των εξορίστων) μέλος της Κ.Ε. του Κ.Κ.Ε., ο Πέτρος Ρούσος..." κλπ, απ' όπου δραπέτευσε μαζί με τους 36 άλλους πολιτικούς κρατούμενους του νησιού στις 20 Απρίλη του 1941.Ιστορία τη Αντίστασης 1940-45 (1979), σελ.201 Κατέφυγε μαζί με τους περισσότερους συντρόφους της στην Αθήνα και εργάστηκε για την ανασυγκρότηση του ΚΚΕ και παράλληλα τη δημιουργία και συγκρότηση του ΕΑΜ (Εθνικό Απελευθερωτικό Μέτωπο).

Κατά τη διάρκεια του εμφυλίου πολέμου εντάχθηκε στις τάξεις του ΔΣΕ και στα τέλη του 1949 βρέθηκε πολιτική εξόριστη στην Βουδαπέστη και κατόπιν στο Βουκουρέστι.
Επέστρεψε στην Ελλάδα το 1975 και μέχρι το τέλος της ζωής της ήταν μέλος του ΚΚΕ.

 Παραπομπές 

Πηγές
 Δοκίμιο Ιστορίας του ΚΚΕ, Α' τόμος 1919-1949, εκδόσεις Σύγχρονη Εποχή, Αθήνα 2012
 Ιστορία της Αντίστασης 1940-45, εκδόσεις Αυλός, Αθήνα 1979
 "Η Μεγάλη Πενταετία", Πέτρος Ρούσος, εκδόσεις Σύγχρονη Εποχή, Αθήνα 1976
 "Ακτίνα Θ'", Βασίλης Νεφελούδης, εκδόσεις της Εστίας, Αθήνα 2007
 "Μέχρι την απόδραση", Καραγιώργη Μαρία, εκδόσεις: Φυτράκης, Αθήνα 1989
 "ΟΚΝΕ 1922-1943", Χρήστος Ν. Τσιντζιλώνης, εκδόσεις Σύγχρονη Εποχή, Αθήνα 1989

Κατηγορία:Έλληνες κομμουνιστές
Κατηγορία:Μέλη του ΕΑΜ